ཕྱོགས་རྒྱལ་མོ་རོང་
གི་གནས་ཆེན་དམུ་རྡོ་གཡུང་དྲུང་སྤུངས་རྩེ་ལ་སོགས་
རི་བོ་དྲུག་ཅུའི་དཀར་ཆག་བཞུགས་སོ། །
གཏེར་སྟོན་སངས་རྒྱས་གླིང་པ།
༄༅། །སྐུ་གསུམ་རྫོགས་པའི་སངས་རྒྱས་རིན་པོ་ཆེ། །མཐའ་ཡས་འགྲོ་
བའི་མགོན་གྱུར་བསྟན་པའི་སྒྲོན། །ལྔ་བརྒྱ་གདུལ་དཀའ་ཐར་བའི་ལམ་འདྲེན་
མཁན། །འཆི་མེད་རིག་འཛིན་དྲན་པ་ཡབ་སྲས་གསུམ། །གནས་གསུམ་མཁའ་
འགྲོའི་ཚོགས་དང་བཅས་པ་ལ། །སྒོ་གསུམ་གུས་པ་ཆེན་པོས་ཕྱག་འཚལ་ལོ། །མཁའ་
ཀློང་དབྱིངས་སུ་རྫུ་འཕྲུལ་ཐོགས་མེད་འགྱེད། །མཆོག་ཐུན་དངོས་གྲུབ་དགའ་དབང་
གཏེར་མཛོད(འཛིན)པའི། །མ་ཚོགས་ཌཱཀྐིའི་ཚོགས་ལ་དགྱེས་པར་བསྟོད། །མ་
འོངས་ལྔ་བརྒྱའི་བསྟན་པའི་དོན་ཆེན་དེར། །མ་དག་མཐའ་འཁོབ་དགེ་ལ་བསྒྱུར་
བ་དང་། །གདུལ་དཀའ་མཆོག་གི་ལམ་མཆོག་བསྟན་པའི་ཕྱིར། །སྦས་པའི་རོང་
བཞི་ཤར་ཕྱོགས་རྒྱལ་མོ་རོང་། །དྲན་པས་བྱིན་བརླབས་མཁའ་འགྲོ་འདུ་བའི་
གནས། །མཆོག་ཐུན་དངོས་གྲུབ་མ་ལུས་འབྱུང་བའི་མཆོག །གནས་མཆོག་གཡུང་
དྲུང་སྤུངས་རྩེ་ལ་སོགས་ཏེ། །རི་བོ་དྲུག་ཅུ་གནས་ཀྱི་དཀར་ཆག་འདི། །མ་འོངས་དོན་
དུ་བེེ་རོ་བདག་གིས་བཀོད། །ལྷ་ཚོགས་དབང་གྲགས(དྲག)འབར་བའི་ཞིང་ཁམས་
315

བོན་དང་ཞང་ཞུང་ཤེས་རིག་དཔེ་ཚོགས།
ཞེས། །གཡུ་སྒྲས་བདེ་མཆོག་གསུངས་པའི་ཀེའུ་གོང་ནས། །གའུ་ཁ་སྤྲོད་ཉི་མ་རང་
ཤར་ཕུག
།ཟབ་མོ་བཀའ་གཏེར་རིན་ཆེན་གཏེར་དུ་བཞག །མ་འོངས་ལྔ་བརྒྱ་ཉི་ཤུ་
ཉེ་བའི་དུས། །པདྨའི་ཐུགས་སྤྲུལ་བྱང་ཆུབ་རྡོ་རྗེ་རྩལ། །སྐྱེས་བུ་དེ་ལ་གཏེར་དང་
འཕྲད་པར་ཤོག
རྒྱ།
།འཕྲད་ནས་འགྲོ་བའི་དོན་ཆེན་འགྲུབ་པར་འགྱུར། །ས་མ་ཡ། རྒྱ་རྒྱ་
དེ་ཡང་བྲག་དམར་དཔལ་གྱི་བསམ་ཡས་ཞེས་པ། འཆི་མེད་དྲན་པ་ཡབ་
སྲས་གསུམ་གྱིས་དབང་བསྐུར་བྱིན་གྱིས་བརླབས་པར་མཛད་ཅིང་སྦས་པའི་རོང་
བཞི་ཤོད་བརྒྱད་ལ། འགྲོ་བའི་དོན་དུ་བསྒྲུབ་པར་བགྱིས་ལ་ཟབ་མོ་གཏེར་དུ་སྦས་
སོ། །ལྔ་བརྒྱའི་བསྟན་པའི་དོན་དུ་སྨོན་ལམ་རྒྱ་ཆེན་ཐོབ་ཅིག་གསུངས། དེ་ལ་
བདག་འདྲ ་་བཻ་རོ་ཙ་ན་དང་། །མཁའ་འགྲོ་ཡེ་ཤེས་མཚོ་རྒྱལ་དེ་གཉིས་ཀྱིས། །རིན་
ཆེན་གསེར་གཡུ་མཎ་དྲལ་ཕངས་མེད་ངང་། །ཚོགས་ཀྱི་འཁོར་ལོ་ཕུལ་ནས་འདི་
སྐད་ཞུས། །ཨེ་མ། དུས་གསུམ་ཀུན་མཁྱེན་འཆི་མེད་རིག་འཛིན་གསུམ། །མ་
འོངས་ལྔ་བརྒྱའི་འགྲོ་བའི་དོན་ཆེད་དུ། །སྦས་པའི་རོང་བཞི་ཤོད་ཆེན་བཅོ་བརྒྱད་
ལ། །ཡོན་ཏན་ཆགས་ཚུལ་རྣམ་ཐར་དེ་བཞིན་ནའང་། །ཁྱད་པར་ཤར་ཕྱོགས་རྒྱལ་
མོ་རྒྱ་ཡི་རོང་། །རིག་འཛིན་མཁའ་འགྲོའི་ཚོགས་རྣམས་འདུ་བའི་གནས། །མཆོག་
ཐུན་དངོས་གྲུབ་གང་འདོད་འབྱུང་གསུང་ཡང་། །བདག་འདྲ་མ་འོངས་སེམས་ཅན་
ཐམས་ཅད་རྣམས། །ཤིན་ཏུ་རྨོངས་པའི་སྐྱོན་ཡོན་མི་འབྱེད་ཅིང་། །ཁྱད་པར་སྦས་
པའི་རོང་བཞི་དམུ་རྒོད་པའི། །དེ་འདྲ་གདུལ་དཀའ་ཐར་བར་བཀོད་པ་དང་། །མ་
འོངས་སེམས་ཅན་ཡིད་ཆེས་འབྱུང་བའི་ཕྱིར། །གནས་ཀྱི་ལོ་རྒྱུས་ཆགས་ཚུལ་ཡོན་
ཏན་ཅི་ལྟ་བུར། །ངེས་པར་བདག་ཅག་རྣམས་ལ་གསུང་བར་འཚལ། །ཞེས་ཞུས་
པའི་ལན་དུ། འཆི་མེད་རིག་འཛིན་གསུམ་གྱིས་འདི་ལྟར་གསུངས། ཀྱེ་མ། ཉོན་
316

བོན་གྱི་གནས་ཡིག་ཕྱོགས་བསྒྲིགས།
དང་སྒྲ་ཚད་ལུང་རིགས་ཕུལ་ཕྱིན་པའི། །མི་བརྗེད་གཟུངས་ཐོབ་བསྟན་པའི་སྒྲོན་
མེ་མཆོག །རྒྱལ་ཚབ་ལོ་ཆེན་བཻ་རོ་ཙ་ན་དང་། །མཁའ་འགྲོ་ཡེ་ཤེས་མཚོ་རྒྱལ་མ་
གཡེང་ཉོན། །དུས་གསུམ་ཀུན་གྱི་འཆི་མེད་རིག་འཛིན་གསུམ། །ཕྱོགས་བཅུའི་
པོ་ཆེ།
སངས་རྒྱས་ཀུན་གྱི་འཕྲིན་ལས་མཁན། །འགྲན་གྱི་ཟླ་མེད་རིག་མཆོག་ཆེན་པོ་
སྟེ། །གཡུང་དྲུང་བོན་གྱི་འབྱུང་གནས་རིན་པོ་ཆེ། །དམ་པའི་ཆོས་ཀྱི་སྒྲོན་མེ་འོད་
།ཁམས་གསུམ་འགྲོ་ཀུན་སྐྱོབས་པའི་ལྷ་གཅིག་ཡིན། །སྟོང་གསུམ་རབ་
འབྱམས་མགོན་པོ་མཆོག་གྱུར་ཡང་། །ཁྱད་པར་འཛམ་བུ་གླིང་དུ་འགྲོ་བའི་དོན་ལ་
བྱོན། །ལྔ་བརྒྱའི་མཐའ་ལ་བྱིན་རླབས་དགུ་འགྱུར་ཆེ། །ད་ལྟའི་དུས་སུ་སངས་རྒྱས་
བསྟན་པའི་བཀའ། །མ་འོངས་དོན་དུ་རིན་ཆེན་གཏེར་དུ་སྦས། །དུས་ཀྱི་མཐའ་ལ་
དར་བའི་སྨོན་ལམ་གདབ། །འགྲོ་དོན་སེམས་ཅན་ཐར་བའི་ལམ་ལ་དྲངས། །མྱང་
འདས་ཡེ་ཤེས་སྐུ་མཆོག་ཐོབ་པར་མཛད། །གཡའ་རི་གངས་བྲག་སྒྲུབ་པའི་འཁོར་
ལོ་བཙུགས། །གནས་ཆེན་བྱིན་རླབས་མི་འགྱུར་བཀའ་རྟགས་བཞག །མ་ཚོགས་
མཁའ་འགྲོའི་ཚོགས་རྣམས་རྟག་ཏུ་འདུས། །མཆོག་ཐུན་དངོས་གྲུབ་ཟག་མེད་འབྱུང་
བར་བསྐྱེད། །ཇི་སྲིད་བསྐལ་པ་འདི་ནི་མ་སྟོངས་པར། །དེ་བཞིན་བདག་གིས་འགྲོ་
དོན་ཟད་མི་ཤེས། །ཁྱད་པར་སྙིགས་དུས་ལྔ་བརྒྱའི་ཡང་མཐའ་ལ། །མི་རྣམས་ཐམས་
ཅད་བསོད་ནམས་ལོངས་སྤྱོད་ཆུང་། །ཚེ་ཐུང་ཉོན་མོངས་དུག་ལྔའི་ཆ་ཕྲ་རྒྱས། །དེ་
ཡི་སྐྱོན་གྱིས་དུས་ཚོད་ཕལ་ཕལ་ངན། །མ་འོངས་བོད་ཡུལ་དུ་རུའི་དམག་གིས་
མནན། །ཤིན་ཏུ་མི་བདེ་སྡུག་བསྔལ་སྣ་ཚོགས་འབྱུང་། །སངས་རྒྱས་བསྟན་པ་འཕེལ་
འགྲིབ་འགྱུར་ལྡོག་མང༌། །སེམས་ཅན་ཡོངས་ལ་བདེ་བའི་གནས་སྐབས་མེད། །དེ་
དུས་འཆི་མེད་བདག་གིས་བྱིན་རླབས་གནས། །སྦས་པའི་རོང་བཞི་ཤོད་ཆེན་བཅོ་
བརྒྱད་དང་། །ལྷོ་ཡི་པདྨ་བཀོད་ཆེན་ལ་སོགས་ཏེ། །འཆི་མེད་རིག་འཛིན་བྱིན་རླབས་
317

བོན་དང་ཞང་ཞུང་ཤེས་རིག་དཔེ་ཚོགས།
གནས་མ་གཏོགས། །འཇིག་རྟེན་ཞིང་ཁམས་ཤིན་ཏུ་བདེ་བ་དཀའ། །དེ་དུས་བསོད་
ནམས་ཅན་གྱི་གང་ཟག་རྣམས། །སྦས་པའི་གནས་ཆེན་དེ་རུ་སྐྱེ་བ་ཡིན། །ཁྱད་
པར་ཤར་ཕྱོགས་རྒྱལ་མོ་རྒྱ་ཡི་རོང༌། །མཁའ་འགྲོ་འདུ་གནས་དམུ་རྡོ་ལྷ་གཉན་
ཞེས། །གཡུང་དྲུང་སྤུངས་རྩེ་རིག་འཛིན་འདུ་བའི་གནས། །འཆི་མེད་ཡབ་སྲས་བྱིན་
གྱིས་བརླབས་པའི་གནས། །དེ་ཡང་ཐོག་མར་འོག་མིན་ཞིང་ཁམས་སུ། །དབྱིངས་ཀྱི་
ཆེ་མཆོག་རོལ་བའི་ལྷ་ཆེན་པོ། །ལྡེམ(བདེ)མཆོག་གསང་བའི་དཀྱིལ་འཁོར་བདག་
ཉིད་ཆེ། །རྟ་ཕག་ཡབ་ཡུམ་ཁྲོས་པའི་སྐུར་བཞེངས་ནས། །བདུད་དང་སྲིན་པོ་མུ་
སྟེགས་ལ་སོགས་ཏེ། །མ་རུངས་ལོག་པའི་བདུད་སྡེ་རབ་བཅོམ་ནས། །ལུས་ཀྱི་དུམ་
བུ་ཕྱོགས་བཅུར་གཏོར་བ་ལ། །མཁའ་འགྲོ་དམ་ཅན་མངོན་སུམ་རྒྱུག་པའི་སར། །ཡེ་
ཤེས་མ་ཚོགས་མཁའ་འགྲོ་འདུ་བའི་གནས། །ཀིང་ཆེན་དཔའ་བོ་རོལ་བའི་དུར་
།ཉི་ཤུ་རྩ་ལྔ་
ཁྲོད་མཆོག །དབྱིངས་ཆེན་མཁའ་འགྲོའི་ཞལ་ནི་བཞད་པའི་གནས།
གནས་ཀྱི་ཕོ་བྲང་ཆགས། །འཛམ་གླིང་ཤར་ཕྱོགས་རྒྱ་བོད་གཉིས་ཀྱི་མཚམས། །རྒྱ་
བོད་དར་རྩེ་མདོ་རུ་མཁའ་འགྲོའི་གནས། །དེ་ལ་རྟག་ཏུ་མཁའ་འགྲོའི་ཚོགས་རྣམས་
འདུ། །དེ་ཡི་བྱང་ཕྱོགས་དམུ་རྡོ་གནས་ཆེན་ནི། །མཁའ་འགྲོ་མ་ཚོགས་རྟག་ཏུ་སྤྲིན་
བཞིན་འཁོར། །འཆི་མེད་རིག་འཛིན་བྱིན་རླབས་ཐོབ་པ་ཡིན། །བརྒྱ་དང་རྩ་བརྒྱད་
མཁའ་འགྲོའི་ཚོགས་རྣམས་འདུ། །མཆོག་དང་ཐུན་མོང་དངོས་གྲུབ་ཐོགས་མེད་
འབྱུང་། །དེ་འདྲ་གནས་ཆེན་འཛམ་གླིང་ཡོད་པར་དཀའ། །གནས་ཆེན་རི་བོ་དེ་ཡི་
ཆགས་ཚུལ་ནི། །ཕྱི་ལྟར་ཡིད་བཞིན་ནོར་བུ་རིན་པོ་ཆེ། །དར་གྱི་ཡོལ་བའི་ནང་དུ་
སྦས་པ་འདྲ། །ཕ་རོལ་གདུག་པའི་གནོད་པས་མི་ཚུགས་སོ། །ནང་ལྟར་དཀྱིལ་འཁོར་
ལིང་རྩེའི་དབུས་མ་རུ། །མཐིང་གི་བུམ་པ་གདན་ལ་བཀོད་པ་འདྲ། །ངོ་མཚར་གནས་
ཆེན་བྱིན་རླབས་འབྱུང་བའོ། །གསང་བ་གདུགས་ཀྱི་རྩིབས་ཤིང་ལྟ་བུར་གནས། །རི་
318

བོན་གྱི་གནས་ཡིག་ཕྱོགས་བསྒྲིགས།
བོ་དྲུག་ཅུ་ཞིང་ཁམས་ཆགས་པའོ།
།
ཕྱི་ནང་གསང་གསུམ་གནས་ཀྱི་ཆགས་ཚུལ་ལས། །གཙོ་བོ་གནས་ཆེན་བཞི་
ལ་ལས་བཞི་དབྱིབས། །ཡན་ལག་གནས་ཆེན་བརྒྱ་དང་གནས་ལག་བཅུ། །དེ་ཡང་
གཙོ་བོ་དམུ་རྡོ་གཡུང་དྲུང་དཔུང(སྤུངས)རྩེ་ནི། །རི་བོ་ཆུ་བཞི་འདུད(འདུས)པའི་
དལ་ཁུག་ཏུ། །རྩ་བ་ཆུ་ཕྲན་ལྕགས་སྒྲོག་དཔྱང་འདྲ་ལས། །གྲོང་དང་གྲོང་ཁྱེར་གྲོང་
རྡལ་བསམ་མི་ཁྱབ། །ཟ་འོག་དར་གྱི་ཁ་ཕྱེ་བཞིན་དུ་ཡོད། །རྐེད་པ་ནགས་དང་བྲག་
རི་སྦྲགས་མ་ནི། །སྣ་ཚོགས་དར་གྱི་འཕུར་མ་འཚུབ་པ་ལས། །གནས་ཆེན་བཞི་ཡི་ཕོ་
བྲང་ཆགས་པ་ཡིན། །རྩེ་མོ་གངས་བྲག་ནོར་བུ་སྤུངས་འདྲ་ལས། །སྣ་ཚོགས་གཡུང་
དྲུང་རྡོ་རྗེ་རབ་དྲམ(བཀྲམ)བྲག །རི་མཆོག་རི་བོ་དྲུག་ཅུའི་ལས་མངོན་འཕགས། །རི་
བོ་དེ་ཡི་ཕྱོགས་བཞི་མཚམས་བརྒྱད་ལས། །ཆུ་བོ་བརྒྱད་ནི་གདུགས་ཀྱི་རྩིབས་ཤིང་
ལྟར། །ཆུ་སྣ་ཐམས་ཅད་རི་བོ་དེ་ལ་འདུ། །ལུང་པ་བརྒྱད་ནི་པདྨ་ཁ་ཕྱེ་འདྲ། །ཆུ་
བོ་བརྒྱད་ནི་པདྨའི་ཡུ་བ་འདྲ། །དབུས་སུ་དམུ་རྡོ་གཡུང་དྲུང་དཔུང(སྤུངས)རྩེ་
ནི། །རིན་ཆེན་ཡིད་བཞིན་ནོར་བུ་སྤུངས་པ་འདྲ། །རྩེ་མོ་རི་བོ་བང་རིམ་བཅུ་གསུམ་
སྟེང་། །ཡི་དམ་མཁའ་འགྱིང་དཀར་པོའི་རང་བཞིན་གསལ། །རི་བོ་དེ་ལ་ཡེ་ཤེས་ལྷ་
ཚོགས་ཚང་། །རྩེ་མོ་ཕྱོགས་བཞི་རྡོ་བ་རིགས་རྟགས་གཟུགས། །ཤར་ཕྱོགས་དྲན་པ་
བྱང་ཕྱོགས་ཚེ་དབང་དང་། །ནུབ་ཕྱོགས་པད་འབྱུང་ལྷོ་ཕྱོགས་འོད་ལྡན་མའི། །མི་
འགྱུར་བཀའ་རྟགས་ཞབས་རྗེས་རེ་རེ་ཡོད། །རྔ་གཤང་འདྲ་བའི་འོག་ལ་བོན་གཏེར་
ཡོད། །ཀུན་བཟང་ཤེལ་སྐུ་དྲན་པའི་མཛུབ་གོང་དང༌། །བཻ་རོ་ཙ་ནའི་ཕྱག་རྗེས་
ཞབས་རྗེས་ཡོད། །རི་བོ་དེ་ཡི་ཕྱོགས་བཞིར་གསང་མཚོ་བཞི། །ཤར་ཕྱོགས་ཡུམ་ཆེན་
མཁའ་འགྲོ་བླ་མཚོ་ནི། །མཐིང་ལ་འོད་འབར་པདྨ་ལྟ་བུར་གནས། །དེ་ནི་ཞི་བའི་
ཚོགས་ཆུ་ངོ་མཚར་བའི། །གཡུང་དྲུང་མཁའ་འགྲོའི་ཚོགས་ཀྱིས་རྟག་ཏུ་སྲུངས། །དེ་
319

བོན་དང་ཞང་ཞུང་ཤེས་རིག་དཔེ་ཚོགས།
ཡི་ཕྱོགས་བཞི་ཆུ་གནས་འདྲ་བའི་རྡོ། །རིག་འཛིན་སྟོང་རྒྱུང་མཐུ་ཆེན་ཞབས་རྗེས་
གཅིག །རིག་འཛིན་མཁའ་འགྲོ་ལྔ་ཡི་ཞབས་རྗེས་ཡོད། །མི་འགྱུར་མཚོ་ལ་དུང་
དཀར་རང་ཤར་ཡོད། །མཚོའི་གོང་གླེགས་བམ་འདྲ་བའི་རྩ་བ་ལ། །ཞི་བ་ཀུན་བཟང་
ཐུགས་ཀྱི་བོན་སྐོར་ཡོད། །གཡུང་དྲུང་མཁའ་འགྲོ་དཀར་མོ་སྡེ་ལྔ་ཡོད། །གནས་དེར་
ཕྱིན་དང་ཕྱག་སྐོར་མཆོད་བརྗོད་དང༌།
།ཁྲུས་གསོལ་འཐུང་ན་ཚེ་རབས་སྡིག་སྒྲིབ་
འདག །ཞི་བའི་ཕྲིན་ལས་མ་ལུས་ཀུན་ཀ་འགྲུབ། །བྱང་ཕྱོགས་རྒྱལ་མཚན་འདྲ་བའི་
རི་བོའི་ཞོལ། །སྲིད་རྒྱལ་བླ་མཚོ་ལྗང་ནག་མུ་ལྡན་ལ། །གྲུ་བཞི་ཟུར་གསུམ་རྣམ་པ་
འཁོར་འཁྱིལ་ཡོད། །རི་ནི་ལྷ་རྒོད་ཐོག་པ་རང་བཞིན་གསལ། །ཁྲོ་བོ་གསས་ཆེན་
རིགས་ལྔ་རང་བྱོན་ཡོད། །མདུན་དུ་རྡོ་བ་གཡུང་དྭགས་འདྲ་བ་བརྒྱད། །དུས་གསུམ་
སྟོན་པའི་ཞབས་རྗེས་རིམ་པར་གནས། །སྔར་འདས་སྟོན་པའི་ཞབས་རྗེས་གཞུ་འདོམ་
གང༌། །ད་ལྟའི་སྟོན་པའི་ཞབས་རྗེས་གཞུ་འདོམ་ཕྱེད། །མ་བྱོན་སྟོན་པའི་ཞབས་རྗེས་
ཁྲུ་གང་ཡོད། །སྲིད་རྒྱལ་དྲེའུ་ནག་མོའི་དྲེའུ་རྗེས་དང་། །རྒྱ་བོན་ཟིང་པ་མཐུ་ཆེན
ཞབས་རྗེས་གཉིས། །བཻ་རོ་ཙ་ནའི་དབུ་རྗེས་ལ་སོགས་ཡོད། །ཁྲོ་བོ་རོལ་བའི་གསང་
བའི་བོན་སྐོར་དང་། །གོ་མཚོན་གསེར་གཡུ་རིན་ཆེན་གཏེར་ཁ་ཡོད། །གནས་དེར་
ཕྱིན་དང་རྒྱས་པའི་ལས་ཀུན་འགྲུབ། །ནུབ་ཕྱོགས་སེང་གེ་མ་བུ་རྩེད་འདྲ་ལ། །ཀུན་
སྣང་ཁྱབ་པའི་ལྷ་ཚོགས་རང་བྱོན་ཡོད། །ལས་ཀྱི་མཁའ་འགྲོའི་ཚོགས་རྣམས་རྟག་ཏུ་
གནས། །རིག་འཛིན་ཆེན་པོའི་སྒྲུབ་པའི་ཀེའུ་ཚང་ཡོད། །བརྒྱ་དང་རྩ་བརྒྱད་མཁའ་
འགྲོ་རང་བྱོན་ཡོད། །རིན་ཆེན་འབྲུ་སྣ་མང་པོའི་གཏེར་ཁ་ཡོད། །ཚེ་དབང་རིག་
འཛིན་ཡབ་ཡུམ་ཞབས་རྗེས་ཡོད། །རི་བྲག་མཎྜལ་འདྲ་བའི་ཡང་གོང་ན། །ཚོགས་
བདག་མཁའ་འགྲོ་ཚོགས་ཀྱི་བླ་མཚོ་ལ། །པདྨ་མཁའ་འགྲོ་ལྔ་ཡི་ཞབས་རྗེས་
ཡོད། །ནོར་བུ་ཡིད་ལ་འགྲུབ་པའི་གཏེར་ཁ་ཡོད། །གནས་དེར་ཕྱིན་ཚེ་དྲག་པོའི་ལས་
320

བོན་གྱི་གནས་ཡིག་ཕྱོགས་བསྒྲིགས།
རྣམས་འགྲུབ། །ལྷོ་ཕྱོགས་རྩེ་གསུམ་འདུས་པའི་རི་བོའི་རྩེར། །སེང་གདོང་མཁའ་
འགྲོའི་བླ་མཚོ་དཀར་མོ་ཡོད། །ཟླ་གམ་དབྱིབས་ལ་ཧཱུཾ་གི་རང་གཟུགས་ཤར། །རིག་
འཛིན་མཁའ་འགྲོ་རྣམས་ཀྱིས་རྟག་ཏུ་སྲུངས། །མི་འགྱུར་བཀའ་རྟགས་གསས་ཁང་
བུམ་པ་དང་། །སྦྲུལ་དང་སྦལ་བ་འདྲ་བའི་ཕ་བོང་ལ། །སེང་གེའི་གདོང་བའི་ཞབས་
རྗེས་མ་ངེས་དང༌། །དབང་གི་མཁའ་འགྲོ་ཚོགས་ཀྱི་ཞབས་རྗེས་ལྔ། །ཨོ་རྒྱན་ཡབ་
ཡུམ་རྫུ་འཕྲུལ་ཞབས་རྗེས་རེ། །བཻ་རོ་གཡུ་སྒྲའི་ཞབས་རྗེས་རེ་རེ་དང་། །གླེགས་
བམ་ཕྱག་མཁར་རྗེས་སུ་གསལ་བ་ཡོད། །ཡུམ་མཆོག་ཀུན་སྒྲོལ་ལྷ་ཚོགས་རང་བྱུང་
གསལ